CELEX: 62009TN0137
Language: et
Date: 2009-04-06 00:00:00
Title: Kohtuasi T-137/09: 6. aprillil 2009 esitatud hagi — Nike International versus Siseturu Ühtlustamise Amet — Muñoz Molina (R10)

6.6.2009   
            
            
               ET
            
            
               Euroopa Liidu Teataja
            
            
               C 129/19
            
         6. aprillil 2009 esitatud hagi — Nike International versus Siseturu Ühtlustamise Amet — Muñoz Molina (R10)
   (Kohtuasi T-137/09)
   2009/C 129/34
   Hagiavaldus esitati hispaania keeles
   
      Pooled
   
   
      Hageja: Nike International Ltd (Oregon, Ameerika Ühendriigid) (esindajad: advokaat M. de Justo Bailey)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Aurelio Muñoz Molina (Santa Pola, Hispaania)
   
      Hageja nõuded
   
   
               —
            
            
               muuta vaidlustatud otsust osas, milles selles leiti, et kaebus ei ole vastuvõetav, ja sedastada, et see on vastuvõetav, kohustades apellatsioonikoda sellele vastavalt käituma ja kontrollima kaebuse sisulisi küsimusi;
            
         
               —
            
            
               teise võimalusena sedastada, et apellatsioonikoda ja tühistamisosakond on rikkunud määruse nr 40/94 artiklit 73 ning teisi asjakohaseid sätteid, ning näha ette, et avaldusel on tagantjärele ulatuv mõju, mis heastab olukorda, et hagejal (Nike International Ltd) puudus võimalus parandada puudusi varasema õiguse omandaja osas ja/või vähemalt seda, et otsus tuleb eelmise omaniku esindajale (DL Sports & Marketing Ltda.) anda teada nõuetekohaselt.
            
         
      Väited ja peamised argumendid
   
   
      Ühenduse kaubamärgi taotleja: Aurelio Muñoz Molina
   
      Asjaomane ühenduse kaubamärk: sõnamärk „R10” (registreerimistaotlus nr 4813713) kaupadele ja teenustele klassides 18, 25 ja 35
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: Hispaania registreerimata kaubamärk „R10”
   
      Vastulausete osakonna otsus: lükata vastulause tagasi menetluslikel põhjustel, konkreetselt nõukogu määruse (EÜ) nr 40/94 ühenduse kaubamärgi kohta (1) artikli 58 ning komisjoni 13. detsembri 1995. aasta määruse (EÜ) nr 2868/95, millega rakendatakse nõukogu määrus (EÜ) 40/94 ühenduse kaubamärgi kohta (2) eeskirja 49 lõike 1 rikkumise tõttu
   
      Apellatsioonikoja otsus: jätta kaebus vastuvõetamatuse tõttu läbi vaatamata
   
      Väited: kaebuse vastuvõetavuse tingimuste väär hinnang, põhjendamiskohustuse ja õiguse olla ära kuulatud rikkumine
   
      (1)  EÜT 1994 L 11, lk 1; ELT eriväljaanne 17/01, lk 146).
   
      (2)  EÜT 1995 L 303, lk 1; ELT eriväljaanne 17/01, lk 189.